Lidl: radnicima u Hrvatskoj regres 535 eura, u Sloveniji 2000 eura!

Jedan od najvećih trgovačkih lanaca u Hrvatskoj i ove će godine isplatiti ljetnu nagradu svojim zaposlenicima.

Riječ je, zapravo, o regresu koji će radnici Lidla dobiti u lipnju na plaći za svibanj. Nagrada iznosi 535 eura neto, kao i prijašnjih godina. Mnogi su zaposlenici Lidla nezadovoljni tim iznosom. Zaposlenica Lidla (podaci poznati uredništvu) u utorak nam je rekla da je to ponižavajuće.

“Nama će isplatiti 535 eura regresa, a naše kolegice i kolege u Lidlu Slovenija dobit će 2000 eura! Oni vrijede četiri puta više od nas? Pa radimo u istoj firmi, jedni kraj drugih”, napisala nam je Lidlova djelatnica danas.

Današnja obavijest o isplati ljetne nagrade u Lidlu / Foto: Čitateljica

Domeće kako hrvatski Lidl ostvaruje veću dobit i veću prodaju, ali radnici u Sloveniji imaju znatno veće plaće i ostale primitke.

Lidl je u Hrvatskoj, inače, lani imao 1,3 milijarde eura prihoda i oko 60 milijuna eura neto dobiti. Imaju oko 3200 zaposlenih čija je prosječna neto plaća lani iznosila oko 1630 eura, što je oko 160 eura više nego predlani.

Objava Lidl: radnicima u Hrvatskoj regres 535 eura, u Sloveniji 2000 eura! pojavila se prvi puta na Danica.hr.