Hrvatska drastično povećala uvoz sladoleda

Hrvatska je drastično povećala uvoz sladoleda u protekloj godini, otkrivaju novi podaci europskog statističkog ureda Eurostata.

Prema tim podacima, Hrvatska je lani uvezla više od dva milijuna kilograma sladoleda, što je rast od čak 54 posto u odnosu na predlani. Izvoz je istodobno manji za oko jedan posto i iznosio je šest milijuna kilograma.

Usporedbe radi, Slovenija je lani uvezla tek 100.000 kilograma sladoleda, a izvezla čak 10,5 milijuna kilograma, što je 75 posto više od hrvatskoj izvoza protekle godine. U Hrvatskoj je najveći proizvođač sladoleda Ledo, a u Sloveniji Incom s najpoznatijom markom Leone.

LEDO, Hrvatska

INCOM, Slovenija

Njemačka je vodeći proizvođač sladoleda u EU s lanjskom proizvodnjom od 607 milijuna litara. Druga je Francuska (501 milijun), a treća Italija (492 milijuna litara). Hrvatska je protekle godine proizvela oko 29 milijuna litara sladoleda, što je otprilike 8 posto više.

Lani su EU zemlje izvezle 265 milijuna kilograma sladoleda na tržišta izvan EU-a, a uvezle 69 milijuna kilograma. Francuska je i dalje najveći izvoznik sladoleda: lani je to iznosilo oko 56 milijuna kilograma izvoza u zemlje izvan EU.

Objava Hrvatska drastično povećala uvoz sladoleda pojavila se prvi puta na Danica.hr.