Novi podaci o minimalnoj plaći u EU zemljama: kako stoji Hrvatska

Od 1. siječnja ove godine ukupno 22 od 27 zemalja EU-a imaju nacionalne minimalne plaće, a iznimke su Danska, Italija, Austrija, Finska i Švedska.

U siječnju ove godine deset EU zemalja imalo je minimalne plaće ispod 1000 eura bruto mjesečno, navodi europski statistički ured Eurostat u četvrtak.

To su: Bugarska (551 euro), Mađarska (707), Latvija (740), Rumunjska (814), Slovačka (816), Češka (826), Estonija (886), Malta (961), Grčka (968) i Hrvatska (970 eura bruto).

MINIMALNE PLAĆE U EU

IRSKA | 2282 eura
NJEMAČKA | 2161 euro
FRANCUSKA | 1802 eura
SLOVENIJA | 1278 eura
POLJSKA | 1091 euro
CIPAR | 1000 eura
HRVATSKA | 970 eura
RUMUNJSKA | 814 eura
MAĐARSKA | 707 eura
BUGARSKA | 551 euro

IZVOR: Eurostat, siječanj 2025. godine (usporedba 10 EU zemalja)

U šest EU zemalja minimalne bruto plaće kretale su se od 1000 do 1500 eura mjesečno: Cipar (1000 eura), Portugal (1015), Litva (1038), Poljska (1091), Slovenija (1278) i Španjolska (1381). Tako, primjerice, Slovenija ima za trećinu veći minimalac od Hrvatske.

U najboljih šest EU zemalja minimalne plaće bile su iznad 1500 eura bruto mjesečno. To su: Francuska (1802 eura), Belgija (2070), Njemačka (2161), Nizozemska (2193), Irska (2282) i Luksemburg (2638 eura), navodi Eurostat.

U Irskoj je, dakle, minimalac 135 posto veći nego u našoj zemlji. Toliko o tome hoće li se naši ljudi masovno početi vraćati iz Irske jer nam rastu plaće u domovini.

Objava Novi podaci o minimalnoj plaći u EU zemljama: kako stoji Hrvatska pojavila se prvi puta na Danica.hr.